Iswi n umahil-a d tasleḍt n wammuden i d-negmer anda ara neɛreḍ ad d-nekkes igensas, tidmiyin, iḥulfan, adduden n yimsiwal n sin n yiɣaramen-a. Tasastant n tesnilesmettit d yiwen uḥric gar tussniwin n umeslay, iswi-yines d tizrawin ɣef wassaɣ yellan ger tmetti d tutlayin. S tmuɣli n J. L. Calvet akked P. Dumond1 : « La sociolinguistique étudie ces rapports en collectant les données à analyser auprès d’un échantillon représentatif de la communauté linguistique ». Ihi tasastant n tesnilesmettit d tasastant i yettaǧǧan amsastan ad iẓer isallen yerzan wid ukkud iga tasastant, amedya : leɛmer, tuzzuft… 1.1. Awalen i nesseqdec deg tsastant